ཉེ་ཆར་ནས་ས་དོང་དངོས་སུ་འབྲུ་སར་ཁེལ་བའི་དུད་ཚང་དྲུག་བདུན་ཞིག་སྤོ་བཅུག་ཟིན་འདུག་ལ།ཁོང་ཚོ་ལ་ཁ་སང་འདི་ཟླའི་ཕྱི་ཚེས་༦ཉིན་ཁང་པ་ཆེ་ཆུང་ལ་དཔག་པའི་དངུལ་འཛིན་སྤྲད་ཡོད་འདུགས་གནས་མང་ཚོགས་ཀྱི་ངོས་ནས་སྔ་ཕྱི་བར་གསུམ་དུ་སྲིད་གཞུང་ལ་ང་ཚོ་འདིར་འཚོ་བ་སྐྱེལ་སའི་ཕ་ས་ཕ་ཡུལ་དང་།ཁང་ཞིང་ཡོད་སའི་ཆགས་ས་ངོ་མ་དེ་ཡིན་པས།ས་གནས་གཞན་དུ་སྤོ་བཅུག་ན་གཏན་ནས་ཡོང་ཐབས་མེད་རབས་དང་།ཡང་འདི་ལྟར་ལུང་པའི་ནང་དུ་འབར་རྫས་སོགས་སྤྱད་དེ་ས་བརྐོ་རྡོ་སློག་གིས་ལས་གཞི་རྒྱ་ཆེན་པོ་སྤེལ་སོང་ན།རི་ཉིལ་བ་དང་ཆུ་ཤོར་བ་སོགས་ཡུལ་ལ་གོད་ཆག་དང་།རང་བྱུང་ཁམས་ཀྱིས་གནོད་འཚེ་གཞན་དག་ཕོག་སྲིད་པས་མ་ཚད།ཆར་དུ་དུས་སུ་མི་འབབ་པ་དང་།སྟོན་ཐོག་མི་ལེགས་པའི་རྐྱེན་ཆག་མང་པོ་ཞིག་ཡོང་སྲིད་སྟབས་ཅིས་ཀྱང་ལས་གཞི་འདི་ཕྱི་འཐེན་དགོས་པའི་ཞུ་བ་ལན་མང་ཞུས་འདུག་ཀྱང་།དོན་ཕན་གང་ཡང་མ་བྱུང་བར་བཙན་དབང་གིས་ལས་གཞི་འགོ་འཛུགས་ཀྱིན་ཡོད་འདུགབཤད་ཚོད་ལྟར་ན་ལས་གཞི་འདི་ལོ་གཉིས་གསུམ་ནང་མཇུག་སྒྲིལ་རྒྱུ་རེད་ཅེས་པའི་སྐད་ཆ་བྱུང་འདུག